Σπαθάρειο Μουσείο Θεάτρου Σκιών

Το Σπαθάρειο Μουσείο Θεάτρου Σκιών είναι μουσείο, το οποίο δημιουργήθηκε με πρωτοβουλία του καραγκιοζοπαίκτη και καλλιτέχνη Ευγένιου Σπαθάρη, έτσι ώστε να στεγάσει και να διατηρήσει το μεγάλο και σημαντικό για την ελληνική λαογραφική κληρονομιά υλικό του για το ελληνικό και παγκόσμιο Θέατρο Σκιών. Η έδρα του βρίσκεται στο Μαρούσι παρ' όλο που έχει μετακινηθεί σε άλλο κτήριο, επί της διασταύρωσης οδών Μεσογείων και Βορείου Ηπείρου. 
 Ιστορία 
Το μουσείο δημιουργήθηκε με την συνεργασία του Ευγένιου Σπαθάρη και του Δήμου Αμαρουσίου. Το 1991 το μουσείο ίδρυσε το δικό του Νομικό Πρόσωπο Δημοσίου Δικαίου με όνομα Σπαθάρειο Μουσείο Θεάτρου Σκιών Δήμου Αμαρουσίου. Την ίδια χρονιά πραγματοποιήθηκε η ίδρυση του μουσείου και συγκροτήθηκε από τους ιδρυτές του το Διοικητικού Συμβουλίου. Τον Μάϊο του 1993 διοργανώθηκε η πρώτη ημερίδα Ελληνικού Θεάτρου Σκιών και στις 22 Ιουνίου του 1995 πραγματοποιήθηκαν τα εγκαίνια του σε ανακαινισμένο νεοκλασικό κτήριο στην πλατεία Κασταλίας.

Καθώς ο αριθμός των επισκεπτών αυξανόταν συνεχώς, πάρθηκε η απόφαση για επέκταση του χώρου του μουσείου και της διαμόρφωσης του αύλιου χώρου σε θέατρο παραστάσεων Καραγκιόζη και της μεταφοράς του σε μεγαλύτερο και πιο ευρύχωρο νεοκλασικό ιδιόκτητο κτίριο στο κέντρο της πόλης.

Κάθε Φθινόπωρο έξω από το μουσείο διοργανώνεται το ετήσιο Φεστιβάλ «Σπαθάρεια», όπου παρουσιάζονται διαφορετικές παραστάσεις από πολλούς καραγκιοζοπαίκτες, στην μνήμη του Ευγένιου Σπαθάρη.

Οι σχολικές εκδρομές και οι εκπαιδευτικές επισκέψεις αποτελούν το μεγαλύτερο μέρος των επισκεπτών του μουσείου.

 Σκοπός του Μουσείου 
μικρογραφία|280x280px|Η είσοδος του παλιού κτηρίου του Σπαθάρειου Μουσείου Θεάτρου Σκιών στην Πλατεία Κασταλίας.|εναλλ.=

Σκοπός του Σπαθάρειου Μουσείου είναι να διατηρήσει και να προβάλλει το Ελληνικό Λαϊκό Θέατρο Σκιών, το οποίο λόγω του μεγάλου ενδιαφέροντος που κυριαρχεί για την προέλευση και την ιστορία του, αποτελεί ένα από τα σημαντικότερα σύγχρονα θέματα της διεθνούς έρευνας.

Ο ρόλος του Σπαθάρειου Μουσείου θεωρείται ιδιαίτερα σημαντικός, καθώς βοηθάει στο να διατηρηθούν οι συλλογές του Ευγένιου και του Σωτήρη Σπαθάρη, οι οποίες χρονολογούνται από τις αρχές του 20ου αιώνα.

Σύμφωνα με τον Ευγένιο Σπαθάρη, το μουσείο δημιουργήθηκε με σκοπό άνθρωποι από όλες τις ηλικίες να το επισκέπτονται και να ενημερώνονται σχετικά με το θέατρο σκιών και να αποκτήσει επιτέλους ο Καραγκιόζης ένα μόνιμο στέκι.

 Εκθέματα Μουσείου 
Τα εκθέματα που περιλαμβάνει το μουσείο ποικίλουν, καθώς στις διάφορες αίθουσες του εκτίθενται:  

 φιγούρες, οι οποίες είναι δημιουργημένες από διάφορα υλικά όπως χαρτόνι, δέρμα και ζελατίνη παρουσιάζοντας έτσι την κάθε μετάβαση των υλικών στο άλλο, με την άνοδο της τεχνολογίας, και πιστά αντίγραφα των πρωτότυπων φιγούρων που χρησιμοποιούσαν οι πρώτοι Έλληνες καραγκιοζοπαίκτες στα τέλη του 19ου αιώνα.
 σκηνικά, που είναι σκαλισμένα σε χαρτόνι ή ζωγραφισμένα σε λεπτό πανί.
 ειδικά εφέ, παλιά αντικείμενα, μουσικά όργανα και άλλα υλικά, τα οποία χρησιμοποιούνται για την οργάνωση μιας παράστασης και την «αποθέωση» ενός ιστορικού έργου.
 φιγούρες και σκηνικά των Ευγένιου και Σωτήρη Σπαθάρη από που η κύρια πηγή έμπνευσής τους αποτέλεσαν ιστορικά γεγονότα, όπως η Ελληνική Επανάσταση, ή ακόμα και η ελληνική μυθολογία.
 φιγούρες όλων των χαρακτήρων του ελληνικού Θεάτρου Σκιών, φιλοτεχνημένες από τους Ευγένιο και Σωτήρη Σπαθάρη.
 φιγούρες, σκηνικά και άλλο υλικό από ξένα Θέατρα Σκιών (της Τουρκίας, της Άπω Ανατολής κ.α).
 βιβλία, αφίσες και δημοσιογραφικά άρθρα, σχετικά με το παλιό Ελληνικό Θέατρο Σκιών.

 Παραπομπές 

 Εξωτερικοί σύνδεσμοι 


Κατηγορία:Μουσεία στην Ελλάδα
Κατηγορία:Θέατρο σκιών